Even Saxlund

Even Saxlund (født 10. juni 1811 i Stange, død 6. august 1902) var en norsk jurist, politiker og embetsmann.

Saxlund tok juridisk embetseksamen 1835, jobbet i Justisdepartementet fra 1836 til 1838. Fra august 1838 var han konstituert fogd og sorenskriver i Øst-Finnmark (utnevnt fra 6. mai 1840). 

Saxlund ble valgt til Stortinget for Finmarkens Amt fra 1845 hvor han satt i 3 perioder fram til 1853. Han ble 18. september 1852 utnevnt til byfogd i Fredrikshald

Han ble igjen valgt inn på Stortinget, men nå for Fredrikshald bykrets i nye 3 perioder (1854-1856, 1857-1858, og 1862-1864). På Stortinget var Saxlund blant annet engasjert i en kommisjon som behandlet samenes rettigheter.

Han var høyesterettsassessor fra 1864 til 1894, og var blant annet medlem av riksretten over ministeriet Selmer i 1884.

Saxlund ble utnevnt til ridder av St. Olavs Orden i 1860, og forfremmet til kommandør av 1. klasse den 18. oktober 1877. Han var også kommandør av 1. klasse av den svenske Nordstjerneordenen.

Han var gift tre ganger, hans siste ektefelle (gift 1856), Edle Michaline Michelet (1833–1905) var bror til en annen stortingsrepresentant, nemlig Carl Johan Michelet. Han var far til Eivind Saxlund og Michael Saxlund.  

Referanser

 Litteratur 


 Eksterne lenker 


Kategori:Sorenskrivere
Kategori:Stortingsrepresentanter 1845–1847
Kategori:Stortingsrepresentanter 1848–1850
Kategori:Stortingsrepresentanter 1851–1853
Kategori:Stortingsrepresentanter 1854–1856
Kategori:Stortingsrepresentanter 1857–1858
Kategori:Stortingsrepresentanter 1862–1864
Kategori:Stortingsrepresentanter for Finnmark
Kategori:Stortingsrepresentanter for Fredrikshald
Kategori:Kommandører med stjerne av St. Olavs Orden
Kategori:Nordstjerneordenen
Kategori:Personer fra Stange kommune